Аҧсны аџьынџьтәылатә еибашьраан иҭахаз афырхацәа рыхьӡала, ҳтәыла араионқәа зегьы рҿы имҩаҧысит “минутктәи аҿымҭра” захьӡыз акциа.
14.08.2017
Аҧсны аџьынџьтәылатә еибашьраан иҭахаз афырхацәа рыхьӡала, ҳтәыла араионқәа зегьы рҿы имҩаҧысит “минутктәи аҿымҭра” захьӡыз акциа. Уи рхы аладырхәыр рылшон изҭахыз зегьы. Ауаҩы дахьыҟазаалак, дызҿызаалак, иусқәа ааныжьны, асааҭ жәаҩа рзы, иҭахаз аибашьцәа игәалаиршәар акәын.
Акциа еиҿыркааит А-мобилтә еимадара А-мобаили Аҧсны Аџьынџьтәылатә еибашьраан иуаҩыбжахаз рассоциациеи.
Асааҭ жәаҩа рзы минутқәак шагыз, аибашьра ианалага, раҧхьатәи аиҿахысрақәа ахьыҟаз Ацҳа ҟаҧшь аҟны рҽеизыркуа иалагеит ауааҧсыра. Акциа аҽалархәразы агәаҳәара аазырҧшыз, рхыҧхьаӡараҿы иҟан аџьынџьтәылатә еибашьра аветеранцәа. Урҭ рнапқәа еибаркны Ацҳа ҟаҧшь аҿы амҩа адыркит. Иара убраҟа минутқтәи аҿымҭрала иргәаладыршәеит иҭахаз афырхацәа. Ари аҭыҧ аҿы ииасуаз амашьынақәагьы аангыланы асааҭ жәаҩа рзы рыбжьы дыргеит.
Иҳаҩсыз ашықәс азы, раҧхьаӡа акәны амобилтә еимадара А-мобаили Аҧсны аџьынџьтәылатә еибашьраан иуаҩыбжахаз рассоциациеи еидгыланы «Минутктәи аҿымҭра» захьӡу акциа еиҿыркааит. Усҟан уи мҩаҧысуан Аҟәа ақалақь аҿы мацара. Уажәы Амобаил ахаҭарнакцәа рҳәаақәа дырҭбаарц рыӡбеит. Урҭ рыбзоурала ари акциа иамҽханакит Аҧсны араионқәа зегьы. Ҵыҧх еиҧш сынтәагьы иҟалеит имаҷымкәа зхы алазырхәырц зыӡбаз ауаа. Ари аҩыза акциа аиҿкаара ргәы иҭоуп ҳаҧхьаҟагьы. Иҭахаз арҧарцәа рыхьӡ есышықәса агәаларшәара ҳазыхиоуп. Ҳгәыҕуеит ашықәсқәа цацыҧхьаӡа ,асеиҧш акциа традицианы иҟалап ҳәа, рҳәоит А-мобаил ахаҭарнакцәа.
Наала Чхьынџьериаҧҳа, Асҭамыр Гәажәба, АТ.
278
Аҧсны аџьынџьтәылатә еибашьраан иҭахаз афырхацәа рыхьӡала, ҳтәыла араионқәа зегьы рҿы имҩаҧысит “минутктәи аҿымҭра” захьӡыз акциа. Уи рхы аладырхәыр рылшон изҭахыз зегьы. Ауаҩы дахьыҟазаалак, дызҿызаалак, иусқәа ааныжьны, асааҭ жәаҩа рзы, иҭахаз аибашьцәа игәалаиршәар акәын.
Акциа еиҿыркааит А-мобилтә еимадара А-мобаили Аҧсны Аџьынџьтәылатә еибашьраан иуаҩыбжахаз рассоциациеи.
Асааҭ жәаҩа рзы минутқәак шагыз, аибашьра ианалага, раҧхьатәи аиҿахысрақәа ахьыҟаз Ацҳа ҟаҧшь аҟны рҽеизыркуа иалагеит ауааҧсыра. Акциа аҽалархәразы агәаҳәара аазырҧшыз, рхыҧхьаӡараҿы иҟан аџьынџьтәылатә еибашьра аветеранцәа. Урҭ рнапқәа еибаркны Ацҳа ҟаҧшь аҿы амҩа адыркит. Иара убраҟа минутқтәи аҿымҭрала иргәаладыршәеит иҭахаз афырхацәа. Ари аҭыҧ аҿы ииасуаз амашьынақәагьы аангыланы асааҭ жәаҩа рзы рыбжьы дыргеит.
Иҳаҩсыз ашықәс азы, раҧхьаӡа акәны амобилтә еимадара А-мобаили Аҧсны аџьынџьтәылатә еибашьраан иуаҩыбжахаз рассоциациеи еидгыланы «Минутктәи аҿымҭра» захьӡу акциа еиҿыркааит. Усҟан уи мҩаҧысуан Аҟәа ақалақь аҿы мацара. Уажәы Амобаил ахаҭарнакцәа рҳәаақәа дырҭбаарц рыӡбеит. Урҭ рыбзоурала ари акциа иамҽханакит Аҧсны араионқәа зегьы. Ҵыҧх еиҧш сынтәагьы иҟалеит имаҷымкәа зхы алазырхәырц зыӡбаз ауаа. Ари аҩыза акциа аиҿкаара ргәы иҭоуп ҳаҧхьаҟагьы. Иҭахаз арҧарцәа рыхьӡ есышықәса агәаларшәара ҳазыхиоуп. Ҳгәыҕуеит ашықәсқәа цацыҧхьаӡа ,асеиҧш акциа традицианы иҟалап ҳәа, рҳәоит А-мобаил ахаҭарнакцәа.
Наала Чхьынџьериаҧҳа, Асҭамыр Гәажәба, АТ.
Оцените новость:
+1
+2
+3
+4
+5
Сохраните ссылку или поделитесь с друзьями